stanford-oval/wikipedia huggingface dataset:
גישת המקור בדיני מס בישראל

קיימות שתי גישות משפטיות אשר מגדירות מה היא ההכנסה החייבת במס. גישה בריטית אשר גורסת שלהכנסה חייב להיות מקור, וגישה אמריקנית שהיא אומרת שזה כל דבר שהוא תוספת לעושר. מדינת ישראל ירשה הגדרת המקור הבריטית (המנדטורית), סעיף 2 לפקודת מס הכנסה מגדיר את הכנסה החייב למס כ"הכנסה ממקור", לפיכך בישראל אין הכנסה בהיעדר מקור ואין גם הכנסה במכירת המקור עצמו, כלומר רווח הון אינו חייב לכאורה במס. בשיטה הבריטית שממנו שאפנו את הגישה זו אין אפשרות להגדיר באופן ממצה את המונח הכנסה, מן הפירוט הרחב של מקורות ההכנסה התפתח, בין היתר, הכלל שלפיו תקבול שאינו נובע מאחד המקורות המפורשים אינו מהווה הכנסה חייבת למס.
לפי פרופסור אדרעי בישראל על אף אימוץ של השיטה זו כאשר סוקרים את הפסיקה הישראלית מגלים אמנם, בתחילת הדרך הישענות על דוקטרינת המקור מטעמי נוחות גרידא, אך בהמשך – גם ניסיונות להרחיב את בסיס המס מעבר לגישה המצומצמת האנגלית, ואין פסיקה חד משמעית אשר שוללת את גישה אמריקאית אשר מאפשרת להטיל מס על כל תוספת לעושר. כך לדוגמה, מוטלים אצלינו מאז שנות השישים מיסים על רווחי הון, סעיף 2(10) - סעיף העוללות המאפשר להוסיף מקורות נוספים לגבות מהם מס ולא רק כאלו שנמצאים מפורש בפקודת מס הכנסה. סעיף זה הופך את רשימת הקורות לרשימה פתוחה, והוא מונע  קביעה חד-משמעית כאילו המונח הכנסה כולל רק הכנסות שנקבעו בהוראה מפורשת וברורה בפקודה.
לפיכך, בהבדל משיטה האנגלית הקלאסית בישראל ההגדרה של ההכנסה יותר רחבה. כיוצא מכך, לא רק ההכנסה שיש לה מקור בפקודה חייבת במס. באקדמיה ישנן המלצות להכיר בכך ואף לשנות את הגישה שאומצה פעם. המלומד פרופ' אדרעי סבור שניתן בכלל לוותר על תורת המקור על ידי הגדרת הכנסה ככלל תוספת ממומשת לעושר (גישה אמריקנית). פרופ' יורן אף מקצין יותר מאדרעי וממליץ בדיונו על גישת המקור להגדיר הכנסה ככלל תקבול שמומש ולקבוע שבמקרה של רווח ממכירת נכס, ימוס רק הרווח הריאלי, ושהרווח יחולק על פני תקופת ההחזקה בנכס. אך לפי הדעות שונות באקדמיה נראה  שאם נעשה כן, נבטל את תורת המקור לגמרי.
ראו גם

תורת המקור
הערות שוליים

↑  י' אדרעי "דוקטרינת המקור - סוף הדרך: על הגדרת המונח "הכנסה" בדין הישראלי הנוהג" משפטים י"ז (תשמ"ז) 25, 27-31 (סעיפים ב' וג' במאמר).
↑  ד"נ 3962/93 מינץ נ' פשמ"ג פ"ד נ(4) 817 (פסקאות 9-13 של פסק הדין).
↑  דוד גליקסברג "דוקטרינת המקור ומיסוי לאחר 'הפסקת המקור' – פתרון חלקי לבעיה מדומה" משפטים י"ח, 367 (1989).
↑  י' פלומין, "על תורת המקור בפקודת מס הכנסה", מיסים ג(1) א-10
↑  י' פלומין, "על תורת המקור בפקודת מס הכנסה", מיסים ג(1) א-10
גזיאנטפ בסקטבול

גזיאנטפ בויוקשיר בלדייסי ספור קלוב (בטורקית: Gaziantep Büyükşehir Belediyesi Spor Kulübü) היא קבוצת כדורסל טורקית מהעיר גזיאנטפ, המתמודדת בליגת המשנה הטורקית.
היסטוריה

הקבוצה הוקמה בשנת 2007 כשהערייה לקחה תחת חסותה את הקבוצה המקומית (גזיאנטפספור) שהייתה בליגה הטורקית השלישית, והתמודדה שנים ארוכות בליגה השנייה. בסיום עונת 2011/12 העפילה הקבוצה לליגה הבכירה. בעונת הבכורה החלה חברת השטיחים "רויאל האלי" לאמץ את הקבוצה, שסיימה במקום התשיעי בטבלה ולא השתלבה בסדרות הפלייאוף.
היסטוריה > במסגרת אירופאית

ההופעה האירופאית הראשונה של הקבוצה הייתה בעונת 2013/14 בשלב הבתים של היורוצ'לנג'.
הקבוצה מארחת לעיתים באולם הקטן קאמיל אוצ'ק המכיל 2,500 מקומות. ולעיתים באולם הגדול סהינביי ארנה המכיל 6,400 מקומות.
שחקנים בולטים בעבר ובהווה

ארצות הברית ג'ואי דורסי
סרביה אוליבר סטביץ'
ג'מייקהארצות הברית ברינטון למאר
גדול המצווה ועושה ממי שאינו מצווה ועושה

גדול המצווה ועושה יותר ממי שאינו מצווה ועושה הוא כלל הלכתי המופיע ארבע פעמים, בתלמוד, בשם רבי חנינא, ומשמעותו היא שמי שמקיים מצווה שהוא חייב בה גדול ממי שמקיים מצווה זו אף שהוא פטור ממנה.
מקור הכלל

מקור כלל זה הוא במסכת קידושין שם הובא הכלל אגב דיון בשני סיפורים:
סיפורו של דמא בן נתינה, שחכמים בקשו לרכוש ממנו אבנים לאפוד במחיר גבוה, וסירב למכור להם משום שהמפתח לאבנים היה תחת מראשותיו של אביו, ולא רצה לצערו. דמא בן נתינה היה גוי, ולכן לא היה חייב במצוות כיבוד אב ואם, ועל כך אומר התלמוד: "ואמר רבי חנינא: ומה מי שאינו מצווה ועושה כך, מצווה ועושה על אחת כמה וכמה".
רב יוסף היה סומא שסיפר: בהתחלה הייתי אומר: מי שיגיד לי שהלכה כרבי יהודה שאמר שסומא פטור מן המצוות, אעשה לכבודו מסיבה לחכמים, משום שאני מקיים את המצוות אף שאני פטור מהן, וגדול שכרי; כעת, ששמעתי את דברי רבי חנינא, אעשה מסיבה לחכמים לכבוד מי שיגיד לי שאין הלכה כרבי יהודה".
טעמים

התוספות במסכת עבודה זרה מנמקים כלל זה: ”מפני שהוא דואג תמיד לבטל יצרו ולקיים מצות בוראו”. התוספות במסכת קידושין מביאים נימוק שונה: ”נראה דהיינו טעמא דמי שמצווה ועושה עדיף לפי שדואג ומצטער יותר פן יעבור ממי שאין מצווה שיש לו פת בסלו שאם ירצה יניח”.
בתוספות הרא"ש כתב נימוק נוסף: ”המצווה ועושה הוא עושה רצון קונו, אבל מי שאינו מצווה ועושה, לא שייך לומר ביה עושה רצון קונו, שהרי לא צוה לו כלום, ומכל מקום יש שכר”.
ביתר ביאור כתב ר' יוסף אלבו בספר העיקרים:
"אמרו גדול המצווה ועושה, ממי שאינו מצווה ועושה. כי המצווה ועושה בעשיית המצווה כתקנה יעשה שני דברים: האחד שיעשה הפועל הטוב או היושר באמת, והשני הוא מכוון לעשות רצון אביו שבשמים. ומי שאינו מצווה ועושה, יעשה הפועל הזה מצד שהוא יושר בלבד לא זולת זה. ועל זה הדרך יובן איך יקנה האדם השלמות וחיי העולם הבא על משפטי התורה על עשה ולא תעשה שבה, כשיהיו נעשים לאהבת השם יתברך וליראתו, ולהשלים מצוותו שציווה בהן"
בדרשות הר"ן כתב נימוק נוסף:
אילו היה מגיע לה' יתברך תועלת כאשר יעשה האדם מן המצוות, היה ראוי שיקבל שכר מי שאינו מצווה ועושה, כמי שמצווה ועושה, ויותר ממנו. אך אחרי שאין לה' יתברך תועלת מן המצוות ולא נזק מן העבירות – נמצא שכל התורה היא לזכות את ישראל; וכיוון שכך, גדול המצווה ועושה, שזה – רצה ה' יתברך  לזכותו, וזה – לא זיכהו..
המהר"ל מפראג בספרו "חידושי אגדות" מרחיב בעניין זה:
יש מפרשים הטעם, מפני שהמצווה ועושה מחויב בדבר וכופה את יצרו ועושה, ולכן שכרו יותר גדול, אבל מי שאינו מצווה ועושה וכשירצה אינו עושה והוא עושה מרצונו בלבד אין שכרו כל כך גדול. ואין זה פירוש נכון, דודאי בכל עניין קאמר אפילו אינו מצווה ועושה, מצטער על ידי עשיית המצוה כמו שמצטער המצווה ועושה יותר גדול המצווה ועושה. ועיקר הטעם הוא, כי מי שמצווה ועושה הקב"ה חפץ ממנו לעשות המצווה, דמיון זה גוי שעושה מצווה אין ספק שאינו חשוב כל כך כמו שהוא הישראל, כי המצוה לישראל שייכת יותר, שהרי מצווים עליו כי הם מוכנים יותר למצוה, אבל מי שאינו מצווה ועושה מפני שאינו מצווה ועושה אינו מוכן כל כך למצוה ואינו כל כך כמו המצווה ועושה. ועוד כי המצווה ועושה, [הוא] מצד העלה שמחייב אותו לעשות וכל מי שאינו מצווה ועושה הוא מצד האדם עושה המצוה, [ולא] מצד השם יתברך, והוא יותר מעלה ויותר מדריגה, כאשר המצוה מצד השם יתברך שהוא העלה, ואלו המצוה שאינו מצווה והאדם עושה מעצמו זה מצד האדם דבר זה אינו כל כך במדריגה וזה ידוע.
שכרו של מי שאינו מצווה ועושה

מניסוח הכלל של רבי חנינא ניתן ללמוד שגם מי שאינו מצווה ועושה ראוי לשכר מצווה. עניין זה נאמר במפורש במסכת עבודה זרה, אגב דיון בגויים העוסקים בתורה: "שאין מקבלין עליהם שכר כמצווה ועושה אלא כמי שאינו מצווה ועושה". רש"י בפירושו למסכת סוטה מציין, ביחס לאישה הלומדת תורה: "כיון דאינה מצווה אין שכרה גדול כמצווה ועושה". עיקרון זה בא לידי ביטוי בדברי הרמב"ם: "אשה שלמדה תורה יש לה שכר אבל אינו כשכר האיש, מפני שלא נצטווית, וכל העושה דבר שאינו מצווה עליו לעשותו אין שכרו כשכר המצווה שעשה אלא פחות ממנו". גם המגן אברהם מציין זאת, באומרו, ביחס למי שפטור ממצוות ציצית ומקיימה: "דאף מי שאינו מצווה ועושה יש לו שכר".
הריטב"א בשם הרמב"ן מציין "שהמצוּוה קיים גזירת מלך, ולפיכך שכרו הרבה יותר מזה שלא קיים גזירת מלך".
הערות שוליים

↑  תלמוד בבלי, מסכת בבא קמא, דף ל"ח, עמוד א'
תלמוד בבלי, מסכת עבודה זרה, דף ג', עמוד א'
תלמוד בבלי, מסכת בבא קמא, דף פ"ז, עמוד א'
תלמוד בבלי, מסכת קידושין, דף ל"א, עמוד א'
בשני המקורות האחרונים מושמטת המילה "יותר" מהכלל, אך אין בכך שינוי של משמעותו
↑  תוספות הרא"ש - קידושין, באתר היברובוקס
↑  ג, כח.
↑  דרשות הר"ן, הדרוש השביעי חלק ח', באתר "ערוץ מאיר"
↑  חידושי אגדות מהר"ל מפראג - חלק ב, באתר היברובוקס
↑  פירוש רש"י לתלמוד בבלי, מסכת סוטה, דף כ"א, עמוד א'
↑  משנה תורה לרמב"ם, ספר המדע, הלכות תלמוד תורה, פרק א', הלכה י"ג
↑  מגן אברהם על אורח חיים יז
גונג'ור

| --- | --- |

 מדינה:  גמביה גמביה
 מחוז:  מחוז המערב
 נפה:  דרום קומובו
 אוכלוסייה:  ‏
  ‑ בעיירה:  17,520 (2009)
 קואורדינטות:  13°11′00″N 16°46′00″W﻿ / ﻿13.183333333333°N 16.766666666667°W﻿ / 13.183333333333; -16.766666666667 
  מפת מיקום  מפה מפורטת   (למפת גמביה מוגדלת) בנג'ול סרקונדה פאראפני באס סנטה סו סנגל האוקיינוס האטלנטי גונג'ור(למפת גמביה רגילה) בנג'ול סרקונדה פאראפני באס סנטה סו סנגל אוק. אט. גונג'ור  he tabBackground:;tabBorder:#aaa;defaultTab:0;
 
גונג'ור (באנגלית: Gunjur) היא עיירה בנפת דרום קומובו במחוז המערב בגמביה. נכון לשנת 2009, אוכלוסייתה עומדת על כ־17,500 תושבים.
גאוגרפיה

העיירה ממוקמת במערב המדינה, לחופי האוקיינוס האטלנטי, כ־30 קילומטרים דרומית לסרקונדה (העיר הגדולה במדינה) וכ־35 קילומטרים דרומית־מערבית לעיר הבירה בנג'ול. הגבול עם סנגל מרוחק כחמישה קילומטרים מהעיירה.
אקלים

כמעט בכל גמביה שורר אקלים סוואנה טרופי (Aw לפי שיטת קפן), וכך גם בגונג'ור. טמפרטורת המקסימום השנתית הממוצעת עומדת על כ־31.6 מעלות צלזיוס וטמפרטורת המינימום השנתית הממוצעת עומדת על קרוב ל־20 מעלות צלזיוס. כמות המשקעים השנתית הממוצעת עומדת על מעל 1,000 מילמטרים, וכמעט כולם יורדים בין יוני לאוקטובר.
| אקלים בגונג'ור> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בגונג'ור> ינואר.31.5.15.5.0 | אקלים בגונג'ור> פברואר.32.8.16.0 | אקלים בגונג'ור> מרץ.33.6.17.5.0 | אקלים בגונג'ור> אפריל.32.5.18.6.0 | אקלים בגונג'ור> מאי.31.7.20.4.2 | אקלים בגונג'ור> יוני.31.5.22.5.65 | אקלים בגונג'ור> יולי.30.3.23.3.234 | אקלים בגונג'ור> אוגוסט.29.8.22.9.383 | אקלים בגונג'ור> ספטמבר.30.3.22.6.260 | אקלים בגונג'ור> אוקטובר.31.6.22.2.77 | אקלים בגונג'ור> נובמבר.32.2.19.5.2 | אקלים בגונג'ור> דצמבר.31.16.2.1 | אקלים בגונג'ור> שנה.31.6.19.8.1,024 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
תחבורה

העיירה ממוקמת על כביש החוף של גמביה, המחבר אותה עם סרקונדה ובנג'ול. כביש נוסף מחבר אותה עם בריקאמה, בירת המחוז.
הערות שוליים

↑  "Gambia: largest cities and towns and statistics of their population". World Gazetteer. נבדק ב-3 בינואר 2009. {{cite web}}:  (עזרה)(הקישור אינו פעיל)
↑  Climate Gunjur, Climate-data (באנגלית), אקלים בגונג'ור
| --- | --- |
בקרת זהויות :  NKC: ge957576 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גונג'ור".
בקורי

| בקורי |
| --- | --- |
 פרי הבקורי
מיון מדעי
ממלכה:: צומח
מערכה:: בעלי פרחים
סדרה:: מלפיגאים
משפחה:: Clusiaceae
סוג:: Platonia
מין:: בקורי
שם מדעי
 Platonia insignis ‏מרטיוס, 1832
קרש עץ מבקורי
פרי הבקורי וחמאה המופקת מהזרעים
בקורי (שם מדעי: Platonia insignis או Aristoclesia esculenta Stuntz), הוא עץ פרי טרופי.
שמות נוספים

בברזיל, bacurí, bacurí assu, bacurí do Pará, bacury, pacuri או pacoury-uva  

בגיאנה הצרפתית pakuri, pakouri או maniballi 

בגיאנה pakuri, pakouri או maniballi 

בסורינם pacouri, packoeri, pakoeri או geelhart 

בקולומביה goherica
תיאור

גובה העץ כ-25 מטרים וצורתו כצורת קונוס. העלים אליפטים באורך של 15 ס"מ. שולי העלים גליים. הפרחים ורודים באורך של כ-7 ס"מ, ומופיעים בבודדים או בשלשות. הפרי עגול, בקוטר של 7-13 ס"מ, ומשקלו 800 עד 1000 גרם. הקליפה צהובה, קשה ועשירה בשרף ריחני דביק. כדי להימנע מיציאת השרף, יש לשבור את הקליפה על ידי הטחתה כנגד עצם קשה. ניסיון לחתוך את הקליפה הקשה באמצעות סכין תגרום להדבקות השרף לסכין. תוך הפרי מכיל ציפה בעלת ניחוח אופייני. הציפה בצבע קרם ועד 5 זרעים גדולים. הזרעים עטופים בציפה, אך יש שקי ציפה ללא זרעים בתוכם.
הפרחים פורחים ביוני-יולי, הפרות מבשילים בין בדצמבר למאי[דרושה הבהרה], כאשר מרב היבול נאסף בפברואר ומרץ.
תפוצה

| --- | --- |
קלוריות: 105
מים: 72.3 גרם
חלבון: 1.9 גרם
ליפידים: 2.0 גרם
גליצרידים: 22.8 ג'
סיבים תזונתיים: 7.4 גרם
סידן: 20 מ"ג
זרחן: 36 מ"ג
ברזל: 2.2 מ"ג
ויטמין B: 0.04 מ"ג
ניאצין: 0.5 מ"ג
חומצה אסקורבית: 33 מ"ג
חלבון: 0.75 גרם
הבקורי נפוץ בכול יער האמזונס, אבל גם מחוצה וניתן למצוא פרטים שלו עד פרגוואי. הבקורי נפוץ בעיקר במזרח פארה, באי מרז'ו והסביבה.
שימושים > חקלאות

הבקורי מניב רק לאחר הרבה שנים. לא ידוע מה הם הגורמים המשפיעים על הגיל בו הוא מתחיל להניב, אך מקובל להניח שמדובר ביותר מ-12 שנה. מסיבה זו אין גידול מסחרי של בקורי.
שימושים > מזון

הציפה נאכלת טריה, אבל משמשת בעיקר להכנת מיצים, גלידות, ממתקים, ריבות וקינוחים אחרים.
שימושים > רפואה

החלב שמופק מקליפת העץ משמש לטיפול וטרינרי בגיאנה.
 השמן שמופק מהזרעים משמש לטיפול בפריחות והרפס.
שימושים > עץ לבניה

העצה של הבקורי חזקה ועמידה כנגד ריקבון. לכן הבקורי משמש לבניה של גשרים, ומבנים בהם נדרשת עמידות בינונית עד גבוהה.
גזפרום אינווסטהולדינג

|  נתונים כלליים |
| --- | --- |
 תקופת הפעילות:  1997–הווה (כ־27 שנים) 
 חברת אם:  גזפרום 
 מיקום המטה:  מוסקבה 
 ענפי תעשייה:  בית השקעות 
  
 www.gazprominvestholding.ru
 
גזפרום אינווסטהולדינג (ברוסית: Газпром инвестхолдинг) היא חברה בת של תאגיד גזפרום הממשלתי, שהוקמה בשנת 1997 כחברת השקעות שנועדה ליישם פרויקטים גדולים להשקעה של גזפרום.
היסטוריה

בחודש מאי 1997 קיבלה גזפרום החלטה להקים חברת השקעות וביולי 1997 היא רשמה את חברת המניות המשותפת הסגורה Gazprominvestholding. ההון הרשום של החברה שהוקמה היה בהיקף של 100 מיליון רובל כאשר ויאצ'סלב ניקולאביץ' קוזנצוב מונה למנכ"ל החברה. על פי האמנה, נושא הפעילות היה "ביצוע פעולות וניהול נכסי מניות, נדל"ן ורכוש אחר". למעשה, הפעילות מאז ומתמיד הייתה מכוונת לפתרון משימות שנקבעו על ידי תאגיד גזפרום.
במאי 1998, קיבלה גזפרום אינווסטהולדינג רישוי לפעול בשוק ניירות הערך לביצוע פעילות ברוקראז', לרבות פעילות עם יחידים, פעילות סוחרים ופעילויות לניהול ניירות ערך.
בחודש דצמבר 1999 שינתה החברה את צורת הבעלות הארגונית והמשפטית והפכה לחברה בעלת אחריות מוגבלת בשם Gazprominvestholding.
בפברואר 2000 מונה אלישר אוסמנוב למנכ"ל החברה.
בשנת 2000, Gazprominvestholding הייתה חברת ההשקעות הגדולה ביותר ברוסיה במונחים של הון עצמי, אשר ב -24 ביולי 2000 הונה הסתכם בסכום של 5.489 מיליארד רובל. בשנת 2017 חתמה על חוזה חסות עם מועדון הכדורסל חימקי מוסקבה.
בעלים וניהול

בעל המניות היחיד הוא תאגיד גזפרום.  מנכ"ל החברה הנוכחי הוא יבגני ליאונידוביץ' שאדרין.
פעילות

הפעילות של החברה נועדה לפתור משימות של גזפרום בתחום מימון חברות, כולל ארגון מימון עבור מפעלים תעשייתיים גדולים. בנוסף, עוסקת Gazprom Investholding בתחום מיזוגים ורכישות של חברות, יצירת מבנה בעלות אופטימלי, ארגון מחדש, ובעלת ניסיון בעבודה עם נכסים שאינם ליבה של חברות תעשייתיות.  החברה מעורבת גם בתהליך של הקמת מחדש של שליטה על מפעלים תעשייתיים הקשורים ישירות לתעשיית הגז. השתתפות בתוכניות ההשקעה של גזפרום המובילה לרכישת ניסיון בניהול מפעלים תעשייתיים גדולים, כמו גם מימון חדשני.  בנוסף, החברה מבצעת איסוף מידע ואספקת תמיכה אנליטית לפעילות ההשקעות של גזפרום.
פעילות > פרויקטים מיושמים

הקמת שליטה על קבוצת מפעלים ויצירת חברת החזקות בתחום המתכות בשם Gazmetall, אשר איחדה את המפעל האלקטרו-מתכתי של אוסקול ומפעל הכרייה לבדינסקי.
רכישת %26 ממניות חברת Zapsibgazprom
רכישת השליטה על חברת Severneftegazprom
רכישת נתח של 25% מחברת Stroytransgaz
תשואת החזקה של 4.83% מתאגיד גזפרום
בקיעת שיניים

סימן ראשון לבקיעת שן חותכת תחתונה אצל פעוט
לאחר חמישה ימים השן בקעה ונראית לעין
בקיעת שיניים (באנגלית: Teething) היא תהליך טבעי שכל הפעוטות והילדים חווים, בו פורצות שיני החלב מתוך החניכיים. לרוב, השיניים התחתונות בוקעות לפני העליונות ומופיעות בזוגות. תהליך זה מתרחש בין גיל שלושה חודשים לגיל שנה ומסתיים לקראת גיל שנתיים עד שלוש, ובסופו לילד יהיו כ-20 שיני חלב. טעות נפוצה שלעיתים נהוג לחשוב היא שכאשר השיניים בוקעות הן חותכות את החניכיים אך, למעשה זה אינו נכון. כאשר השן בוקעת משתחררים הורמונים בגוף אשר גורמים לחלק מהתאים בחניכיים להיפרד וכך מאפשרים לשן לצאת החוצה.
סימנים ותסמינים

רמת הכאב שכל תינוק יכול לשאת משתנה מילד לילד. נראה כי חלקם סובלים יותר מאחרים כאשר בוקעות השיניים. הנפיחות בחניכיים שמופיעה לפני בקיעת השן היא הגורם העיקרי לכאב ולחוסר המנוחה של התינוק. תסמינים אלו בדרך כלל מופיעים בין שלושה לחמישה ימים לפני בקיעת השן, וחולפים מיד לאחר שהשן יוצאת. ישנם תינוקות שאינם חווים תסמינים כלל.
תסמינים נפוצים כוללים הזלת ריר, לעיסה מוגברת, שינויים במצב הרוח, אי שקט או עצבנות וחניכיים נפוחות. בכי, חוסר שינה וחום מתון הם גם תסמינים המזוהים עם בקיעת שיניים. לעיתים רחוקות, האזור יכול להתמלא בנוזל ולהופיע באזור שבו השן אמורה לבקוע ולגרום לחניכיים להיות רגישות אף יותר. לרוב, כאב מזוהה יותר עם בקיעת השיניים הטוחנות, מפאת גודלן הן לא יכולות לבקוע דרך החניכיים בקלות כמו השיניים האחרות.
ישנם מקרים בהם התינוק עלול לסרב לאכול או לשתות בגלל הכאב. התסמינים בדרך כלל חולפים מעצמם, אך יש לפנות לרופא אם הם מחמירים או מתמשכים. בקיעת שיניים עלולה לגרום לסימנים ותסמינים באזור חלל הפה והחניכיים, אך לא בשום מקום אחר בגוף.
סימן נוסף לכאב אצל התינוק הוא משיכה באוזניים. הכאב בפה לעיתים מקרין על ראש התינוק ולכן הוא עלול למשוך באוזניים על מנת לנסות להקל על כאבו. כמו כן, פריחה מתונה עלולה להופיע סביב הפה בעקבות גירוי של העור שנגרם על ידי הזלת ריר מוגברת.
סימנים ותסמינים > רצף הופעת השיניים

כפי שנאמר כבר בפתיחה שיני החלב נוטות להופיע בזוגות. לרוב, הזוג הראשון של שיני החלב שיופיע הוא החותכות הקדמיות בלסת התחתונה. אולם, אצל חלק מהתינוקות דווקא השיניים העליונות בוקעות ראשונות. הזוג הבא שיבקע יהיה רק לאחר שהזוג הקודם יסיים את התהליך. להלן הסדר הכללי של הופעת השיניים:
חותכות קדמיות בלסת התחתונה. יבקע באזור גיל 6 עד 10 חודשים.
חותכות קדמיות בלסת העליונה. יבקע באזור גיל 8 עד 12 חודשים.
חותכות צידיות בלסת העליונה. יבקע באזור גיל 9 עד 13 חודשים.
חותכות צידיות בלסת התחתונה. יבקע באזור גיל 10 עד 16 חודשים.
טוחנות ראשונות בלסת העליונה. יבקע באזור גיל 13 עד 19 חודשים
טוחנות ראשונות בלסת התחתונה. יבקע באזור גיל 14 עד 18 חודשים.
ניבים בלסת העליונה. יבקע באזור גיל 16 עד 22 חודשים.
ניבים בלסת התחתונה. יבקע באזור גיל 17 עד 23 חודשים.
טוחנות שניות בלסת התחתונה. יבקע באזור גיל 23 עד 31 חודשים.
טוחנות שניות בלסת העליונה. יבקע באזור גיל 25 עד 33 חודשים.
בדרך כלל, בנות נוטות להצמיח שיניים לפני בנים. בנוסף, הדפוס המדויק וזמני ההתחלה הראשוניים של בקיעת שיניים ככל הנראה קשורים גם לתורשה. לא תמיד השיניים יבקעו בסדר זה ואין זה מעיד על אי תקינותו של התהליך.
סימנים ותסמינים > אבחון מוטעה

למרות הדעה הרווחת בקרב הורים, בקיעת שיניים אינה גורמת לשלשולים או חום גבוה. היא כן עלולה לגרום לחום מתון, אך לא לחום גבוה מעל 38.0 צלזיוס. אם התינוק מעלה חום במהלך בקיעת השיניים יש לפנות לרופא בעקבות חשש למחלה או זיהום. יתר על כן, ישנם מקרים בהם התינוק יחווה סימנים של בקיעת שיניים אך, למעשה מדובר בזיהום נגיף הרפס. עלייה בחום ופריחה באזור הפנים יכולה להצביע על זיהום זה. בתחילת תהליך בקיעת השיניים החל מגיל חצי השנה רמת החיסון והנוגדנים של התינוקות אשר קיבלו מאם בלידה פוחתת. לכן, לעיתים נראה כי ישנו קשר בין בקיעת שיניים לבין מחלות זיהומיות שונות אף על פי שאינו קיים.
טיפול

תינוקות נוטים ללעוס חפצים שיסייעו להם בתהליך בקיעת השיניים. שרשראות או צמידים אינם מומלצים מכיוון שהם עלולים לגרום לחנק או לגירוי בפה. לעומת זאת, קיימים מוצרים המותאמים לכך הנקראים נשכנים כמו טבעות שיניים וצעצועים אחרים המעוצבים לרוב עם טקסטורות. בנוסף, ישנם תינוקות שחשים הקלה בכאב בעת לעיסת חפצים קרים. לכן, לעיתים הורים מקפיאים חתיכות קטנות של פירות או ירקות טריים ומכניסים אותם לנשכן מיוחד עם רשת עבור תינוקות. דרך נוספת להקלה בכאבים היא עיסוי עדין של החניכיים על ידי האצבעות או מברשת שיניים רכה המותאמת לתינוקות. הפעולה מגבירה את זרימת הדם באזור ועשויה להקל על התחושות הלא נעימות.
במקרים בהם התינוק סובל מכאבים ברורים, ישנם רופאים הממליצים על שימוש בתרופות נוגדות דלקת לא סטרואידיות (באנגלית: NSAID) או על טיפולים משככי כאבים בטוחים לילדים המכילים בנזוקאין, לידוקאין או כולין סליצילט. לפני השימוש בחומרים ותרופות אלו חשוב לוודא כי התינוקות אינם רגישים או אלרגיים לחומרים ולדאוג כי השימוש בהם נעשה באופן זהיר ומבוקר. החשש בשימוש בתרופות אלו הוא שהסיכונים וההשפעות השליליות של שימוש לא הולם או ממושך בתרופות יכול לעלות על היתרונות האפשריים שלהם. לדוגמה: שימוש לא זהיר בבנזוקאין עלול לגרום למטהמוגלובינמיה , כולין סליצילאט קשור לאספירין ועלול לגרום לתסמונת ריי אצל תינוקות רגישים. במיוחד אצל ילדים עם מחלות מזיהומים ויראליים, או כאשר משתמשים בשילוב עם תרופות נוגדות דלקת לא סטרואידיות אחרות.
פרצטמול ואיבופרופן מומלצים גם לטיפול בכאב ובנפיחות שהתינוקות חווים בזמן בקיעת השיניים. חשוב לא להשתמש בחומרים אלה בתדירות גבוהה, כדי שלא יסוו את התסמינים שהתינוקות חווים מבעיות רפואיות אחרות. מוצרים המכילים אספירין לא צריכים להינתן לילד אלא אם כן ניתנת הוראה מרופא הילדים, בשל הסיכון לפגיעה בכבד ובמוח
השימוש בתרופות מתרחש לעיתים קרובות, על מנת להקל על נפיחות וכאבים בחניכיים של התינוקות. המשחות השימושיות דומות למשחות הניתנות לכאבי שיניים וחניכיים למבוגרים, אך במינונים נמוכים יותר. עקרון הפעולה של משחות לשיניים הוא הרדמה מקומית כדי להקהות את העצבים בחניכיים כך שהכאב יהיה פחות מורגש. חשוב לעקוב אחר ההוראות המופיעות על גבי האריזה כדי להבטיח מתן כמות נכונה לתינוק, ולוודא שמשתמשים בצורה נכונה להפחתת הסיכון לזיהום. יש לשים לב כי בעת מתן התרופה לא מרדימים את אזור הגרון מכיוון שהיא עלולה להפריע לפעילות האפיגלוטיס ולאפשר למזון להיכנס לריאות. תרופות דומות קיימות גם בצורת אבקה, כמו אבקת בקיעת שיניים.
טיפול > סכנות

חלק מהתרופות המשמשות לטיפול בכאבי שיניים כמו אבקת בקיעת שיניים, נמצאו מזיקות בגלל תכולת כספית מסוג כספית כלורית שעלולה לגרום לפגיעה במערכת העצבים ובמערכות פיזיולוגיות נוספות ואף לגרום הרעלת כספית מסוג אקרודיניה (באנגלית: pink disease או acrodynia) המתבטאת בכאבים ונפיחות בגפיים אצל ילדים קטנים.בשנת 1954 הכספית הוסרה מרוב האבקות.
היסטוריה

בעבר בקיעת שיניים נחשבה שלא לצדק כגורם מוות. זאת מכיוון שילדים רבים מתו בשנים הראשונות לחייהם, במקביל להתרחשות בקיעת השיניים. הנטייה בעבר לייחס מחלות קשות לבקיעת שיניים הייתה נפוצה, ניתן לראות שבשנת 1842 בקיעת השיניים הייתה סיבת המוות הרשומה בקרב 4.8% מכלל התינוקות שמתו בלונדון מתחת לגיל שנה ובקרב 7.3% מהגילאים שנה עד שלוש.
בקיעת שיניים היא תהליך טבעי אשר יוצר מעט אי נוחות. בעבר כמה מהשיטות להקלה על כאבי בקיעת השיניים גרמו לנזק חמור כמו שלפוחיות ודימומים ואף למוות. במאה השש עשרה המנתח הצרפתי אמברואז פארה הציג שיטה להקלה על בקיעת השיניים. דקירה וחיתוך של החניכיים באמצעות סקלפל, מתוך אמונה כי לשיניים קשה לבקוע מתוך החניכיים בשל העדר נתיב יציאה. בסופו של דבר, השיטה הובילה לכישלון ומוות. אמונה ושיטה זו נמשכו מאות שנים, עד שלקראת סוף המאה התשע עשרה הם ננטשו. למרות זאת, עדיין ניתן לראות כי בסוף שנת 1938 הופיע בספר לימוד לרפואת שיניים ייעוץ לטובת השיטה של חתיכת החניכיים, ותיאר איך ההליך צריך להתבצע.
גם לצעצועי שיניים יש היסטוריה ארוכה. במאות 19 עד 20, קורל היה צעצוע בקיעת שיניים שעשוי מאלמוגים, משנהב או מעצם, הוא חובר לידית כסף ושימש לעיתים גם כרעשן. בנוסף לכך, הקורל שימש גם כסמל שמתאר את מעמד המשפחה וכסמל תרבותי שתפקידו להרחיק את הרוחות הרעות. נכון לשנת 2021, ניתן לראות חלק מהצעצועים בתערוכות במוזיאונים.
ראו גם

שן
משנן נשיר
רופא שיניים
פיית השיניים
לקריאה נוספת

Tintinalli, Judith (2004). Emergency Medicine: A Comprehensive Study Guide, Sixth edition. McGraw-Hill Professional. p. 1483. ISBN 0-07-138875-3.
גרה (הונגריה)

גרה (בהונגרית: Gara) הוא כפר בנפת באיה שבמחוז באץ'-קישקון בדרום־מזרח הונגריה. עד לשואת יהודי הונגריה הייתה בו קהילה יהודית.
כמו יישובים רבים באירופה, גם בגרה אוכלוסיית היישוב נמצאת בירידה מתמדת. כך, בשנת 1930 חיו בכפר 4,124 תושבים, בשנת 1990 חיו בכפר 2,893 תושבים ובשנת 2022 חיו בו רק 2,196 תושבים.
שמו של הכפר גרה הוזכר במסמכים לראשונה בשנת 1290.
לאחר מלחמת העולם השנייה, חלק נכבד מתושבי הכפר דוברי הגרמנית גורשו לברית המועצות, או התיישבו מחדש בגרמניה, במקומם הגיעו הונגרים שגורשו מיוגוסלביה, מבוקובינה ומשפחות הונגריות נוספות.
יהודי גרה

יהודים חיו בעיירה במאה ה-19 ובמאה ה-20. עד שנת 1944 היו יהודי הכפר תחת חסות קהילת באיה, רוב יהודי העיירות בסביבה נרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 12 |  |
| 1880 | 69 | 4,051 |
| 1910 | 36 |  |
| 1920 | 1 |  |
| 1930 | 4 |  |
| 1941 | 3 | 4,473 |
הערות שוליים

↑  נתוני הכפר באתר הלמ"ס ההונגרי
↑  דף קהילת באיה במרשם הקהילות הונגריה
↑  מפקדי האוכלוסין של יהודי הונגריה, 1993
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת באיה |
| --- | --- | --- |
| יישובים | באיה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט |  |
| --- | --- |
בקרת זהויות :  NLI: 987007480276605171  GND: 4501311-1  LCCN: n2002049127  VIAF: 150289930   WorldCat (עם VIAF): 150289930